久事铁路

上海久事铁路投资建设有限公司，简称久事铁路，是上海久事集团个全资子公司，是上海市市里向国家铁路项目个地方投资主体，主要负责国铁项目前期方案对接、征地拆迁、要素保障、投融资、股权管理咾啥个生活，也做国铁项目建设相关个土地、经营项目个开发、投资咨询，外加是上海铁路建设指挥部办公室。

伊个前身是上海申铁投资有限公司，2002年12月30号成立个。2024年7月8号，上海市国资委、上海市交通委一道召开市域铁路建设运营优化整合工作会议，拿上海申铁投资有限公司个管理权转畀申通地铁。2024年7月17号，久事集团全资子公司上海久事铁路投资建设有限公司成立，7月19号申通地铁集团接管上海申铁投资有限公司。新上海申铁投资公司负责上海轨道交通市域线个投资建设。

合资公司
久事铁路搭仔其他国铁集团企业、地方铁路企业、社会资本一道出钞票组建8家铁路合资公司，主要是：
京沪高速铁路股份有限公司，管理京沪高铁、合福高速铁路安徽段；
长江沿岸铁路集团，管理沪渝蓉高铁（勒垃造）；
长江沿岸铁路集团上海有限公司，管理沪渝蓉高铁上海段（勒垃造）；
沪杭铁路客运专线股份有限公司，管理沪杭客运专线、沪苏湖高铁；
沪宁城际铁路股份有限公司，管理沪宁城际铁路、沪通铁路南通至安亭段、沪通铁路太仓至四团段（勒垃造）；
上海金山铁路有限责任公司，管理金山铁路；
上海浦东铁路发展有限公司，管理浦东铁路；
上海铁路集装箱中心站有限公司，管理芦潮港站。

参考资料

Category:上海久事集团
分类:上海铁路
Category:上海个交通公司